പാച്ചിലില്ലാതെ ഉത്രാടം ഇന്ന് തൃശൂര് ഓണ വിഭവങ്ങളൊരുക്കാനുള്ള ഉത്രാടപ്പാച്ചില് പതിവാണ്. പക്ഷെ ഇത്തവണ ഓണക്കിറ്റും ക്ഷേമപെന്ഷനുമെല്ലാം വീടുകളിലെത്തിയതോടെ പാച്ചില് കുറയും. കോവിഡ് കരുതലും കൂടിയായതോടെ പതിവുള്ള തിക്കുംതിരക്കും ഓണനാളുകളില് കുറവാണ്. ഓണം പ്രമാണിച്ച് സംസ്ഥാന സര്ക്കാര് റേഷന്കട വഴി സൗജന്യമായി ഓണക്കിറ്റ് വിതരണം ചെയ്തത് സാധാരണക്കാര്ക്ക് ഏറെ ആശ്വാസമായി. റേഷന്കടകള് വഴി അരിയും സമൃദ്ധമാണ്. സര്ക്കാര് സംരംഭമായി ഓണ വിപണികള് തുടങ്ങിയതും ആശ്വാസം പകര്ന്നു. സപ്ലൈകോ, കണ്സ്യൂമര്ഫെഡ്, സഹകരണ, കൃഷിവകുപ്പ്, ഹോര്ടി കോര്പ്, കുടുംബശ്രീ ഓണച്ചന്തകളും ആരംഭിച്ചതോടെ വിലക്കയറ്റമില്ലാത്ത ഓണം ആഘോഷിക്കാനാവും. 14 ഇനം നിത്യോപയോഗ സാധനങ്ങള് അഞ്ചുവര്ഷമായി വിലവര്ധനയില്ലാതെയാണ് സപ്ലൈകോ, കണ്സ്യൂമര്ഫെഡ് വഴി നല്കുന്നത്. കോവിഡ് കാലത്ത് ജീവിതം പ്രതിസന്ധിയിലായ ജനങ്ങള്ക്ക് സര്ക്കാര് നടപടികള് ആശ്വാസമാവുകയാണ്. പൂരാടനാളായ വെള്ളിയാഴ്ച ഗ്രാമങ്ങളിലും നഗരങ്ങളിലും കച്ചവടകേന്ദ്രങ്ങള് അല്പ്പം ഉണര്ന്നു. വസ്ത്രവ്യാപാര കേന്ദ്രങ്ങളിലായിരുന്നു ഉണര്വ്. പഴം, പച്ചക്കറി കടകളിലും തിരക്കുണ്ടായി. ഓണാഘോഷങ്ങള് കുറഞ്ഞതോടെ പൂവിപണി കാര്യമായി ഉണര്ന്നില്ല. കോവിഡ് പ്രതിസന്ധിയില് വഴിവാണിഭം ഇത്തവണ കുറവാണ്. എന്നാല് തേക്കിന്കാട് മൈതാനിയില് മണ്കലങ്ങളും ഓണത്തപ്പനുമെല്ലാം എത്തിയിട്ടുണ്ട്. കോവിഡ് കരുതലോടെയാണ് ഇത്തവണത്തെ ഓണാഘോഷം. പുറത്തുള്ള ആഘോഷപരിപാടികള് ഇല്ല. പകരം അകലം പാലിച്ച് വീടുകളിലിരുന്നാണ് ആഘോഷം. നിയന്ത്രണങ്ങള്ക്ക് വിധേയമായി വിനോദസഞ്ചാര കേന്ദ്രങ്ങള് തുറന്നിട്ടുണ്ട്. ഞായറാഴ്ചത്തെ സമ്ബൂര്ണ അടച്ചിടലും ഒഴിവാക്കി. വെള്ളിയാഴ്ച ഉത്രാടം കടന്നാല് തിരുവോണത്തിന്റെ ആര്പ്പൂവിളികളുയരും. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് അറബിക് ബിരുദ, ബിരുദാനന്തര കോഴ്സുകളും നിര്ത്തി ലക്ഷദ്വീപിലെ ഉന്നതപഠനരംഗത്തും കൈകടത്തി അഡ്മിനിസ്ട്രേഷന് ഇല്ലിക്കല് കുഞ്ഞുമോനെ കോണ്ഗ്രസില് നിന്ന് പുറത്താക്കി സജീവ രാഷ്ട്രീയത്തിലേക്കില്ലെന്ന് ഇല്ലിക്കല് കുഞ്ഞുമോന് സ്ഥാനങ്ങള്ക്കുള്ള മാനദണ്ഡം നേതാക്കളുടെ പെട്ടിചുമക്കല് ഒളിമ്ബ്യന് ശ്രീജേഷിന് ഓണസമ്മാനവുമായി മന്ത്രി പി രാജീവ് ഇന്ന് 20,224 പേര്ക്ക് കോവിഡ് ടെസ്റ്റ് പോസിറ്റിവിറ്റി നിരക്ക് 16.94 കോവിഡില് മാതാപിതാക്കള് നഷ്ടമായ കുട്ടികള്ക്ക് ധനസഹായം 3.2 കോടി അനുവദിച്ചു: മന്ത്രി വീണാ ജോര്ജ് പ്രതിസന്ധികാലത്തെ അതിജീവിക്കാനുള്ള പ്രത്യാശയും ഊര്ജ്ജവുമാണ് ഓണം പകരുന്നത്: മുഖ്യമന്ത്രി